**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės kontroliuojamų bendrovių valdymo organų formavimo tvarkos aprašo patvirtinimo“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant patvirtinti Klaipėdos miesto savivaldybės kontroliuojamų bendrovių valdymo organų formavimo tvarkos aprašą.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracija parengė Klaipėdos miesto savivaldybės kontroliuojamų bendrovių valdymo organų formavimo tvarkos aprašą (toliau Tvarkos aprašas). Bendrovių valdymo organai – bendrovės valdyba ir bendrovės vadovas.

Lietuvos Respublikos akcinių bendrovių įstatymas numato, kad bendrovės valdybą renka stebėtojų taryba. Jeigu stebėtojų taryba nesudaroma, valdybą renka visuotinis akcininkų susirinkimas. Bendrovės vadovą renka ir atšaukia bendrovės valdyba.

Teisės aktai nereglamentuoja savivaldybės kontroliuojamų bendrovių valdymo organų formavimo tvarkos, tai yra nėra nustatyti bendrovių valdybų sudarymo, vadovų atrankos kriterijai, nereglamentuotas valdybų narių atrankos procesas.

Tvarkos aprašas nustato bendrą savivaldybės kontroliuojamų bendrovių valdybų formavimo tvarką, Atrankos komisijos formavimo ir veiklos principus, savivaldybės kontroliuojamų bendrovių valdybų sudėtį, atrankos į valdybų narius kriterijus ir jos vykdymo procedūras, bendrovių vadovų atrankos kriterijus ir principus.

**3. Kokių rezultatų laukiama.**

Patvirtinus Tvarkos aprašą bus nustatyta bendra savivaldybės kontroliuojamų bendrovių valdybų formavimo tvarką, Atrankos komisijos formavimo ir veiklos principai, savivaldybės kontroliuojamų bendrovių valdybų sudėtis, atrankos į valdybų narius kriterijai ir jos vykdymo procedūros, bendrovių vadovų atrankos kriterijai ir principai.

**4. Sprendimo projekto rengimo metu gauti specialistų vertinimai.**

Negauta

**5. Lėšų poreikis sprendimo įgyvendinimui.**

Lėšų poreikis nenumatomas.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – nustatyta bendra savivaldybės kontroliuojamų bendrovių valdybų formavimo tvarką, Atrankos komisijos formavimo ir veiklos principai, savivaldybės kontroliuojamų bendrovių valdybų sudėtis, atrankos į valdybų narius kriterijai ir jos vykdymo procedūros, bendrovių vadovų atrankos kriterijai ir principai**.**

Teikiame svarstyti šį sprendimo projektą.

Turto skyriaus vedėjas Edvardas Simokaitis